CELEX: 32021R0655
Language: sl
Date: 2021-04-21 00:00:00
Title: Izvedbena uredba Komisije (EU) 2021/655 z dne 21. aprila 2021 o spremembi Uredbe Sveta (ES) št. 1210/2003 o nekaterih posebnih omejitvah gospodarskih in finančnih odnosov z Irakom

22.4.2021   
               
               
                  SL
               
               
                  Uradni list Evropske unije
               
               
                  L 137/10
               
            
         IZVEDBENA UREDBA KOMISIJE (EU) 2021/655
         z dne 21. aprila 2021
         o spremembi Uredbe Sveta (ES) št. 1210/2003 o nekaterih posebnih omejitvah gospodarskih in finančnih odnosov z Irakom
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (ES) št. 1210/2003 z dne 7. julija 2003 o nekaterih posebnih omejitvah gospodarskih in finančnih odnosov z Irakom in razveljavitvi Uredbe (ES) št. 2465/96 (1)ter zlasti člena 11(b) Uredbe,
         ob upoštevanju naslednjega:
         
                     (1)
                  
                  
                     V Prilogi III k Uredbi (ES) št. 1210/2003 so našteta javna telesa, korporacije in agencije ter fizične in pravne osebe, telesa in entitete nekdanje iraške vlade, za katere v skladu z navedeno uredbo velja zamrznitev sredstev in gospodarskih virov, ki so se 22. maja 2003 nahajali zunaj Iraka.
                  
               
                     (2)
                  
                  
                     Odbor za sankcije Varnostnega sveta Združenih narodov je 15. aprila 2021 sklenil s seznama oseb in entitet, za katere velja zamrznitev sredstev in gospodarskih virov, črtati šest entitet.
                  
               
                     (3)
                  
                  
                     Prilogo III k Uredbi (ES) št. 1210/2003 bi bilo zato treba ustrezno spremeniti –
                  
               SPREJELA NASLEDNJO UREDBO:
         
            Člen 1
            Priloga III k Uredbi (ES) št. 1210/2003 se spremeni v skladu s Prilogo k tej uredbi.
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 21. aprila 2021
            
               
                  Za Komisijo
               
               
                  v imenu predsednice
               
               
                  generalni direktor
               
               
                  Generalni direktorat za finančno stabilnost,
               
               
                  finančne storitve in unijo kapitalskih trgov
               
            
         
         
            (1)  UL L 169, 8.7.2003, str. 6.
      
      
         
            PRILOGA
            V Prilogi III k Uredbi (ES) št. 1210/2003 se črtajo naslednji vnosi:
            
                        „41.
                     
                     
                        GENERAL ESTABLISHMENT FOR BAKERIES AND OVENS (alias GENERAL ESTABLISHMENT OF BAKERIES AND OVENS). Addresses: (a) Al Nidhal Street, near Saddoun Park, P.O. Box 109, Baghdad, Iraq; (b) Milla, Iraq; (c) Basrah, Iraq; (d) Kerbala, Iraq; (e) Diwaniya, Iraq; (f) Najaf, Iraq; (g) Mosul, Iraq; (h) Arbil, Iraq; (i) Kirkuk, Iraq; (j) Nasiriya, Iraq; (j) Samawa, Iraq; (k) Baquba, Iraq; (m) Amara, Iraq; (n) Sulaimaniya, Iraq; (o) Dohuk, Iraq.“,
                     
                  
                        „43.
                     
                     
                        GENERAL ESTABLISHMENT FOR FLOUR MILLS (alias STATE ENTERPRISE OF FLOUR MILLS). Addresses: (a) P.O. Box 170, entrance to Hurriyah City, Baghdad, Iraq; (b) P.O. Box 17011, entrance of Huriah City, Baghdad, Iraq.“,
                     
                  
                        „68.
                     
                     
                        IRAQI STATE EXPORT ORGANISATION. Address: P.O. Box 5670, Sadoon Street, Baghdad, Iraq.“,
                     
                  
                        „69.
                     
                     
                        IRAQI STATE IMPORT ORGANISATION (alias IRAQI STATE ORGANISATION OF IMPORTS). Address: P.O. Box 5642, Al Masbah, Hay Babile Area, 29 Street 16 Building no. 5, Baghdad, Iraq.“,
                     
                  
                        „196.
                     
                     
                        STATE TRADING ENTERPRISE FOR EQUIPMENT AND HAND TOOLS. Addresses: (a) Khalid Al Bin Al Waleed St., P.O. Box 414, Baghdad, Iraq; (b) Camp Sarah, New Baghdad St., Baghdad, Iraq.“,
                     
                  
                        „197.
                     
                     
                        STATE TRADING ENTERPRISE FOR MACHINERY. Address: P.O. Box 2218, Camp Sarah, Baghdad, Iraq.“